b'\n_START_ARTICLE_\nEna\xc4\x8dba Ciolkovskega\n_START_SECTION_\nUporabnost\n_START_PARAGRAPH_\nEna\xc4\x8dba Ciolkovskega vsebuje osnove fizike poleta rakete v eni kratki ena\xc4\x8dbi. Velja tudi za plovila s pogoni podobnim raketnim, kadar je efektivna izpu\xc5\xa1na hitrost konstantna in se lahko se\xc5\xa1teva ali integrira, kadar se efektivna izpu\xc5\xa1na hitrost spreminja. Ena\xc4\x8dba Ciolkovskega obravnava le reakcijsko silo iz raketnega motorja \xe2\x80\x93 pri tem ne upo\xc5\xa1teva drugih sil, ki bi lahko delovale na raketo, kot so na primer aerodinami\xc4\x8dne ali gravitacijske sile. \xc4\x8ce se rabi za izra\xc4\x8dun potrebnega raketnega goriva za izstrelitev s planeta (ali pristanek na) planetu z atmosfero, je treba vplive teh sil upo\xc5\xa1tevati v potrebni delti v (glej zglede spodaj). V \xc2\xbbtrino\xc5\xa1tvu raketne ena\xc4\x8dbe\xc2\xab, kakor se imenuje, obstaja meja koli\xc4\x8dine tovora, ki ga raketa lahko nosi s seboj, saj ve\xc4\x8dje koli\xc4\x8dine raketnega goriva pove\xc4\x8dujejo skupno maso in tako pove\xc4\x8dujejo tudi porabo goriva. Ena\xc4\x8dba ne velja za neraketne sisteme, kot so: aerozaviranje, vesoljski topovi, vesoljska dvigala, izstrelitvene zanke ali vesoljski povodci._NEWLINE_Ena\xc4\x8dba Ciolkovskega se lahko rabi za orbitalne manevre za izra\xc4\x8dun koliko raketnega goriva je potrebno za spremembo na dolo\xc4\x8deno novo orbito ali za poiskanje nove orbite kot rezultat dolo\xc4\x8denega izgoretja raketnega goriva. Kadar se uporabi pri orbitalnih manevrih, se privzame manever sunka sile v katerem se raketno gorivo porabi, delta v pa se uporabi trenutno. To privzetje je relativno to\xc4\x8dno za kratko\xc4\x8dasovna izgorevanja, kot so popravki s srednjim dosegom in manevri orbitalne vlo\xc5\xbeitve. Ko se \xc4\x8das izgorevanja pove\xc4\x8duje, je rezultat manj to\xc4\x8den zaradi vpliva gravitacije na plovilo med samim manevrom. Za pogone z dolgim trajanjem in majhnim potiskom, kot je na primer elektri\xc4\x8dni pogon, se za napovedovanje orbitalnega gibanja uporabi bolj zamotana analiza na podlagi \xc5\xa1irjenja vektorja stanja vesoljskega plovila in integracije potiska.'